|  |  |
| --- | --- |
|  | **BUDAPESTI MŰSZAKI ÉS GAZDASÁGTUDOMÁNYI EGYETEM**  **ÉPÍTÉSZMÉRNÖKI KAR** |

TANTÁRGYI ADATLAP

1. Tantárgyleírás

# Alapadatok

## Tantárgy neve (magyarul, angolul)

Lakóépülettervezés és Kortárs Pályázatok ● Lakóépülettervezés és Kortárs Pályázatok

## Azonosító (tantárgykód)

BMEEPLA0897

## A tantárgy jellege

kontaktórával rendelkező tanegység

## Kurzustípusok és óraszámok

|  |  |  |
| --- | --- | --- |
| kurzustípus | heti óraszám | jelleg |
| előadás (elmélet) | 1 |  |
| gyakorlat | 1 |  |
| laboratóriumi gyakorlat | 0 |  |

## Tanulmányi teljesítményértékelés (minőségi értékelés) típusa

vizsga érdemjegy (v)

## Kreditszám

2

## Tantárgyfelelős

|  |  |
| --- | --- |
| neve: | Kolossa József DLA  egyetemi docens  kolossa.jozsef@lako.bme.hu |
| beosztása: |
| elérhetősége: |

## Tantárgyat gondozó oktatási szervezeti egység

Lakóépülettervezési Tanszék

## A tantárgy weblapja

http://kop-lako.blogspot.hu/

## A tantárgy oktatásának nyelve

magyar és angol

## A tantárgy tantervi szerepe, ajánlott féléve

Kötelezően választható az alábbi képzéseken:

#### 1. 3N-M0 ● Építészmérnöki nappali osztatlan mesterképzés magyar nyelven, osztatlan tervező specializáció köt.-vál. fenntartható környezet ● 8. félév

#### 2. 3NAM0 ● Építészmérnöki nappali osztatlan mesterképzés angol nyelven, osztatlan tervező specializáció köt.-vál. fenntartható környezet ● 8. félév

## Közvetlen előkövetelmények

### Erős előkövetelmény:

#### BMEEPLAA301 Lakóépülettervezés2

### Gyenge előkövetelmény:

#### —

### Párhuzamos előkövetelmény:

#### —

### Kizáró feltétel (nem vehető fel a tantárgy, ha korábban teljesítette az alábbi tantárgyak vagy tantárgycsoportok bármelyikét):

#### —

## A tantárgyleírás érvényessége

# Célkitűzések és tanulási eredmények

## Célkitűzések

Cél, hogy a hallgatók megismerjék és rutint szerezzenek az építészeti témájú pályázatokon való részvételben, megismerjék a pályázatok rendszerét, azok fellelésének helyeit, a pályázás metodikáját, annak szabályait. Cél továbbá, hogy a hallgatók a Lakóépülettervezés1 c. tárgy előadásainak kiegészítéseként, minél több konkrét példát ismerjenek meg a kortárs magyar építészet alkotásaiból, elsősorban a pályázatok termékeny, pezsgő és gyakran ellentmondásos világából.

Kiemelt szempont és cél, hogy a hallgatók érzékeljék a mai magyar építészeti praxis felé – vagy éppen által – megfogalmazott kérdéseket, és az azokra adott sikeres és kevésbé sikeres válaszokat.

Rejtett cél, hogy a belső feladatként kiadott házi pályázatokon való részvétel, majd az azokat követő kiértékelés, „bírálat” kapcsán a hallgatók között aktív diskurzus alakuljon ki.

## Tanulási eredmények

A tantárgy sikeres teljesítésével elsajátítható kompetenciák

1. Tudás

(7.1.1.2. Érti az emberek, az épített és a természeti környezet közötti kapcsolatokat, kölcsönhatásokat, ismeri az épületek tervezésének elveit, lépéseit. - Ismeri a jellemző épületfajták funkcionális, társadalmi és jogszabályi követelményeit, a különböző tervezési feladatok előkészítéséhez és tisztázásához szükséges módszereket.)

* 1. A tervezési kérdéseken keresztül megismerkedik a tervezés valódi összetettségével.
  2. Ismeri az építészeti pályázatok jogszabályi hátterét.
  3. Ismeri az építészeti pályázatokon való részvétel menetrendjét és az ebből fakadó tervezésmódszertani sajátosságait.

1. Képesség

(7.1.2.1. - Képes az adott funkciókhoz, körülményekhez és igényekhez illeszkedő építészeti programalkotásra, követelményrendszer összeállítására. - Képes a tervezési folyamatot a koncepcióalkotástól a részlettervek szintjéig átlátni, képes a leginkább megfelelő megoldások, szerkezeti elemek, épületszerkezetek, anyagok és berendezések kiválasztására. - Képes az esztétikai, funkcionális, megrendelői, műszaki, gazdasági valamint a társadalmi, szociológiai és pszichológiai követelményeket integráló, a szabályozásoknak megfelelő épületek terveinek elkészítésére).

(7.1.2.2. - Képes az építészeti tervezés és az építési folyamatok során keletkező problémák felismerésére, a komplex gondolkodásmódra, a különböző szempontok közti összefüggések, kölcsönhatások átlátására, a szempontok rangsorolására, az ellentmondások feloldására, a különböző lehetőségek közötti körültekintő döntésre. - Képes korábban nem ismert problémák felismerésére, új termékek, szerkezetek, technológiák megismerésére és körültekintő értékelésére, alkalmazására).

(7.1.2.4. - Képes építészeti és műszaki dokumentáció grafikailag igényes elkészítésére manuális és digitális eszközökkel. - Képes alkalmazni a vonatkozó ábrázolási szabályokat és hatósági előírásokat).

* 1. Képes egyszerre több tervezési szempont integrálására.
  2. Képes önálló koncepció kialakítására.
  3. Képes a korábban megszerzett műszaki ismereteket a tervezés során alkalmazni.
  4. Képes a terveit vizuális formában hatékonyan bemutatni.

1. Attitűd

(7.1.3.1. - Törekszik az esztétikai szempontokat és műszaki követelményeket egyaránt kielégítő, magas minőségű, harmonikus épületek és terek létrehozására. - Törekszik az épített környezet elemeit az emberi léptékhez és mértékekhez igazítani. - Törekszik a problémák felismerésére, a kreativitásra, új megoldások keresésére, az intuíció és módszeresség közötti egyensúlyra).

(7.1.3.2. - Nyitott az új információk befogadására, törekszik esztétikai, humán és természettudományos műveltségének folyamatos fejlesztésére, szakmai ismereteinek bővítésére, új termékek, szerkezetek, technológiák megismerésére. - Törekszik önmaga megismerésére, munkáját megfelelő önkontroll mellett végzi, törekszik a felismert hibák kijavítására).

(7.1.3.3. - Kezdeményező, törekszik az építészeti tevékenységhez kapcsolódó feladatok megosztására, munkacsoportok létrehozására).

(7.1.3.4. - Törekszik az építészmérnöki szakma közösségi szolgálatba állítására, érzékeny az emberi problémákra, nyitott a környezeti és társadalmi kihívásokra. - Tiszteli a hagyományokat, felismeri és védi az épített környezet, a társadalom és a kisebb közösségek meglévő értékeit. Saját munkáját úgy végzi, hogy ezek fejlődését, továbbélését segítse).

(7.1.3.5. - A munkája során előforduló minden helyzetben törekszik a jogszabályok és etikai normák betartására, követi a munkahelyi egészség és biztonság, a műszaki, jogi és gazdasági szabályozás előírásait).

* 1. Együttműködik az ismeretek bővítése során az oktatókkal és hallgatótársaival.
  2. Folyamatos ismeretszerzéssel bővíti tudását.
  3. Nyitott a kritikai észrevételekre, a tanulságok levonására.
  4. Nyitott szigorúan szabályozott környezetben végzett kreatív problémamegoldásra.

1. Önállóság és felelősség

(7.1.4. - Szakmai problémák során önállóan és kezdeményezően lép fel. - Döntéseit körültekintően, szükség esetén a megfelelő szakterületek képviselőivel konzultálva, de önállóan hozza és azokért felelősséget vállal.)

* 1. Önállóan gondolkodik, elemez és dönt.
  2. A fellépő problémákhoz való hozzáállását az együttműködés és az önálló munka helyes egyensúlya jellemzi.
  3. Az elkészített munkájáért felelősséget vállal.

## Oktatási módszertan

A tárgy konkrét, aktuális pályázatok tanulmányozásával nyújt betekintést a kortárs magyar tervezési gyakorlatba, míg korábbi munkákhoz történő kapcsolódással rámutat az elmúlt években lezajlott főbb változásokra is. A tárgy továbbá elméleti előadásokkal mutatja be a pályázás módszertanát, jogszabályi hátterét.

A hallgatók a tárgy keretében házi feladatként kiadott, a valós építészeti tervpályázatokat modellező házi pályázatokon vesznek részt. A házi pályázatok eredményeinek és fázisainak vizsgálatával, elemzésével a hallgatók még mélyebb betekintést nyerhetnek a pályázatok működésébe.

## Tanulástámogató anyagok

### Szakirodalom

Az építészeti pályázatokat nagyban meghatározzák a hazai és nemzetközi jogszabályok:

- Magyar jogszabály: [310/2015. (X. 28.) Korm. rendelet a tervpályázati eljárásokról](http://njt.hu/cgi_bin/njt_doc.cgi?docid=191859.330439) (utolsó letöltés: 2018. január 2.)

- Nemzetközi jogszabály: UNESCO, 1978.: [Revised Recommendation concerning International Competitions in Architecture and Town Planning](http://portal.unesco.org/en/ev.php-URL_ID=13134&URL_DO=DO_TOPIC&URL_SECTION=201.html) (utolsó letöltés: 2018. január 2.)

### Jegyzetek

- Kolossa József DLA – Weiszkopf András 2015.: Competition Vocabulary

### Letölthető anyagok

- hazai és nemzetközi elektronikus folyóiratok, terv adatbázisok

# Tantárgy tematika

## Előadások

1. alkalom

magyar kurzus -téma: bevezetés, pályázati elmélet

részletes tematika: A pályázatok és pályázás módszertan ismertetése példákon keresztül. Első házi pályázat kiírásának ismertetése és kiadása.

angol kurzus - téma: bevezetés, pályázati elmélet

részletes tematika: A pályázatok és pályázás módszertan ismertetése példákon keresztül.

2. alkalom

magyar kurzus - téma: előadás, pályázati szabályok és elmélet

részletes tematika: A pályázati szabályok és a hozzájuk tartozó elmélet ismertetése a 310/2015.(X.28.) Korm. rendelet a tervpályázati eljárásokról alapján. Első házi pályázatra beérkezett kérdések megválaszolása.

angol kurzus - téma: előadás, pályázati szótár

részletes tematika: Az építészeti pályázatok során előforduló angol szakkifejezések és a hozzá tartozó nyelvezet ismertetése.

3. alkalom

magyar kurzus - téma: előadás, pályázati eredményhirdetés és elemzés

részletes tematika: Első házi pályázat eredményhirdetése és a pályázatra beérkezett pályamunkák elemzése. Második házi pályázat kiírásának ismertetése és kiadása.

angol kurzus - téma: előadás, pályázati szabályok és elmélet

részletes tematika: A pályázati szabályok és a hozzájuk tartozó elmélet ismertetése az UNESCO építészeti tervpályázatokra vonatkozó szabályozása alapján.

4. alkalom

magyar kurzus - téma: előadás, pályázat történet

részletes tematika: Építészeti tervpályázatok kialakulásának története, jelentősebb külföldi és magyar pályázattörténeti események ismertetése. Második házi pályázatra beérkezett kérdések megválaszolása.

angol kurzus - téma: előadás, egy kortárs nemzetközi tervpályázat mélyebb ismertetése

részletes tematika: A félév tematikájában kiemelten elemzett, friss, nemzetközi építészeti tervpályázat ismertetése és elemzése. Az elemzés magában foglalja a pályázat hátterét, a települést, a kiírást, a bíráló bizottságot, a beérkezett pályaműveket és a zárójelentést. Az előadás továbbá ismerteti egy pályázat elemzésének módszerét, amely szerint a hallgatók a további alkalmakon saját előadást készítenek.

5. alkalom

magyar kurzus - téma: előadás, pályázati módszertan

részletes tematika: Második házi pályázat eredményhirdetése és a pályázatra beérkezett pályamunkák elemzése. Harmadik házi pályázat kiírásának ismertetése és kiadása.

angol kurzus - téma: előadás, egy kortárs nemzetközi tervpályázat ismertetése – csoportosan készített hallgatói előadás

részletes tematika: A félév tematikájához szorosan kapcsolódó, friss, nemzetközi építészeti tervpályázat ismertetése és elemzése. Az elemzés magában foglalja a pályázat hátterét, a települést, a kiírást, a bíráló bizottságot, a beérkezett pályaműveket és a zárójelentést. Az előadás után a hallgatókkal közösen diskurzus alakul ki a pályázatról.

6. alkalom

magyar kurzus - téma: előadás, pályázati információ szerzés

részletes tematika: Pályázati folyamatban a kérdések és válaszok szerepe, információszerzés módszertanai. Harmadik házi pályázatra beérkezett kérdések megválaszolása.

angol kurzus - téma: előadás, egy kortárs nemzetközi tervpályázat ismertetése – csoportosan készített hallgatói előadás

részletes tematika: A félév tematikájához szorosan kapcsolódó, friss, nemzetközi építészeti tervpályázat ismertetése és elemzése. Az elemzés magában foglalja a pályázat hátterét, a települést, a kiírást, a bíráló bizottságot, a beérkezett pályaműveket és a zárójelentést. Az előadás után a hallgatókkal közösen diskurzus alakul ki a pályázatról.

7. alkalom

magyar kurzus - téma: előadás, pályázati eredményhirdetés és elemzés

részletes tematika: Harmadik házi pályázat eredményhirdetése és a pályázatra beérkezett pályamunkák elemzése. Negyedik házi pályázat kiírásának ismertetése és kiadása.

angol kurzus - téma: előadás, pályázati módszertan

részletes tematika: Első házi pályázat kiírásának ismertetése és kiadása.

8. alkalom

magyar kurzus - téma: előadás, pályázati módszertan, meghívott előadó

részletes tematika: A félév tematikája szerint kiemelten fontos pályázat elemzése, illetve a félév tematikája szerint releváns építész előadása. Negyedik házi pályázatra beérkezett kérdések megválaszolása.

angol kurzus - téma: előadás, pályázati információ szerzés

részletes tematika: Pályázati folyamatban a kérdések és válaszok szerepe, információszerzés módszertanai. Első házi pályázatra beérkezett kérdések megválaszolása.

9. alkalom

magyar kurzus - téma: előadás, pályázati módszertan, meghívott előadó

részletes tematika: A félév tematikája szerint kiemelten fontos pályázat elemzése, illetve a félév tematikája szerint releváns építész előadása.

angol kurzus - téma: előadás, egy kortárs nemzetközi tervpályázat ismertetése – csoportosan készített hallgatói előadás

részletes tematika: A félév tematikájához szorosan kapcsolódó, friss, nemzetközi építészeti tervpályázat ismertetése és elemzése. Az elemzés magában foglalja a pályázat hátterét, a települést, a kiírást, a bíráló bizottságot, a beérkezett pályaműveket és a zárójelentést. Az előadás után a hallgatókkal közösen diskurzus alakul ki a pályázatról.

10. alkalom

magyar kurzus - téma: előadás, pályázati módszertan, meghívott előadó

részletes tematika: A félév tematikája szerint kiemelten fontos pályázat elemzése, illetve a félév tematikája szerint releváns építész előadása.

angol kurzus - téma: előadás, egy kortárs nemzetközi tervpályázat ismertetése – csoportosan készített hallgatói előadás

részletes tematika: A félév tematikájához szorosan kapcsolódó, friss, nemzetközi építészeti tervpályázat ismertetése és elemzése. Az elemzés magában foglalja a pályázat hátterét, a települést, a kiírást, a bíráló bizottságot, a beérkezett pályaműveket és a zárójelentést. Az előadás után a hallgatókkal közösen diskurzus alakul ki a pályázatról.

11. alkalom

magyar kurzus - téma: előadás, pályázati eredményhirdetés és elemzés

részletes tematika: Negyedik házi pályázat eredményhirdetése és a pályázatra beérkezett pályamunkák elemzése.

angol kurzus - téma: előadás, pályázati eredményhirdetés és elemzés

részletes tematika: Első házi pályázat eredményhirdetése és a pályázatra beérkezett pályamunkák elemzése.

12. alkalom

magyar kurzus - téma: előadás, félév tapasztalatainak összegzése, félévzárás

angol kurzus - téma: előadás, félév tapasztalatainak összegzése, félévzárás

1. TantárgyKövetelmények

# IV. A Tanulmányi teljesítmény ellenőrzése ÉS értékelése

## IV.1. Általános szabályok

### Az előadás látogatása kötelező, az összóraszám 70%-án való részvételt az előadók az előadások egy csoportján ellenőrzik. A megengedett hiányzások számát a hatályos Tanulmányi- és Vizsgaszabályzat írja elő. A teljesítményértékelések alapját az előadásokon elhangzott ismeretek és a szakirodalom összessége képezi.

### Vitás esetekben a hatályos TVSZ, továbbá a hatályos Etikai Kódex szabályrendszere az irányadó.

## IV.2. Teljesítményértékelési módszerek

### *Szorgalmi időszakban végzett teljesítményértékelések:*

### Szorgalmi részteljesítmény-értékelés (a továbbiakban házi pályázat): a tantárgy tudás, képesség, attitűd, valamint önállóság és felelősség típusú kompetenciaelemeinek komplex érékelési módja, melynek megjelenési formája a meghirdetett házi pályázatok csoportos elkészítése, benyújtása, illetve bírálata.Tartalmát, követelményeit, beadási határidejét, értékelési módját az előadók határozzák meg. Eredménye a vizsgaértékelésnél kerül figyelembe vételre.

### *Vizsgaidőszakban végzett teljesítményértékelések:*

#### *Összegző tanulmányi teljesítményértékelés* (a továbbiakban írásbeli vizsga): a tantárgy tudás, képesség, attitűd, valamint önállóság és felelősség típusú kompetenciaelemeinek komplex értékelési módja 60 perces írásbeli vizsga formájában, amely az előadáson elhangzottakra, az óravázlatokra és a kiadott kötelező szakirodalomra épül.

## IV.3. Teljesítményértékelések részaránya a minősítésben

### Az aláírás megszerzésének feltétele, hogy a hallgató a jelen Szabályzat előírásai szerint a tantárgykövetelményben meghatározott jelenléti követelményeket teljesítse.

### A vizsga mint összegző tanulmányi teljesítményértékelés ötfokozatú skálán kerül értékelésre.

### A féléves érdemjegy a vizsgán megszerzett érdemjegy.

## IV.4. Érdemjegy megállapítás

| félévközi részérdemjegy | ECTS minősítés | Pontszám\* | |
| --- | --- | --- | --- |
| jeles (5) | Excellent [A] | ≥ 90% | |
| jeles (5) | Very Good [B] | 85 – 90% | |
| jó (4) | Good [C] | 72,5 – 85% | |
| közepes (3) | Satisfactory [D] | 65 – 72,5% | |
| elégséges (2) | Pass [E] | 50 – 65% | |
| elégtelen (1) | Fail [F] | < 50% | |
| *\* Az érdemjegyeknél megadott alsó határérték már az adott érdemjegyhez tartozik.* | | |  |

## IV.5. Javítás és pótlás

### A. A vizsgán szerzett jegy megismételt vizsgával javítható (TVSZ).

## IV.6. Érdemjegy megállapítás

| tevékenység | óra / félév |
| --- | --- |
| részvétel a kontakt tanórákon  felkészülés a szorgalmi részteljesítményértékelésre | 12x2=24  alternatív |
| féléves terv készítése | 1 x 36=36 |
|  | ∑ 60 |

## IV.7. Jóváhagyás és érvényesség